Ο Ἡρακλῆς  ήταν αρχαίος μυθικός ήρωας,
θεωρούμενος ως ο μέγιστος των Ελλήνων ηρώων.
Γεννήθηκε στη Θήβα και ήταν γιος του Δία και της Αλκμήνης,
κόρης του Αλκαίου
ο οποίος ήταν γυιος του Περσέα και της Ανδρομέδας.
Η μητέρα του Ηρακλή, Αλκμήνη
ήταν παντρεμένη με τον Αμφιτρύωνα,
με τον οποίον κατέφυγαν στη Θήβα,
επειδή ο Αμφιτρύωνας κατά λάθος είχε δολοφονήσει τον Ηλεκτρύωνα
πατέρα της Αλκμήνης.
Ο Δίας πήρε τη μορφή του Αμφιτρύωνα και κοιμήθηκε με την Αλκμήνη.
Πριν γεννηθεί ακόμη ο Ηρακλής, ο Δίας ανήγγειλε στους Θεούς
ότι θα γεννηθεί από την Αλκμήνη απόγονος του Περσέα,
που θα βασιλεύσει στον Θρόνο των Περσίδων.
Όταν γεννήθηκε ο Ηρακλής, η Ήρα, η γυναίκα του Δία,
η οποία τον ζήλευε για τις απιστίες του,
έστειλε στην κούνια του δύο φίδια,
αλλά το βρέφος τα στραγγάλισε.
Ο θετός πατέρας του Ηρακλή, ο Αμφιτρύωνας, ο οποίος ανέλαβε να τον μεγαλώσει,
τον δίδαξε την τέχνη του ηνιόχου,
ο Κάστορας του δίδαξε την οπλασκία,
ο Αίλυκος την πάλη,
ο Εύρυτος το τόξο,
ο κένταυρος Χείρων τις Επιστήμες
και ο Λίνος τη Μουσική.
Ο μύθος του Ηρακλή που σώθηκε από τον Ξενοφώντα,
μας διηγείται το περιστατικό εκείνο,
όταν ο Ηρακλής δηλαδή, καθισμένος σε κάποιο σταυροδρόμι,
είδε να περνούν από μπροστά του δύο πανέμορφες κοπέλες.
Η μια του έδειξε έναν εύκολο δρόμο, φαρδύ και ίσιο,
που αν τον ακολουθούσε, θα χαιρόταν τη ζωή,
αλλά θα έκανε ένα σωρό κακές πράξεις που θα τον καταδίκαζαν στην κρίση των ανθρώπων.
Αυτή ήταν η Κακία.
Η άλλη κόρη, η Αρετή,
του έδειξε ένα δύσκολο δρόμο, γεμάτο κοφτερές πέτρες και αγκάθια,
στενό και δύσβατο, που θα τον βάδιζε δύσκολα,
αλλά θα κέρδιζε στο τέλος του την αναγνώριση από τους συνανθρώπους του.
Έτσι ο Ηρακλής ακολούθησε την Αρετή,
προτιμώντας να υποφέρει για να διαβεί το δύσβατο δρόμο της,
αλλά να γνωρίσει τη δόξα και την τιμή με τις καλές του πράξεις και την αρετή του.
Ο Ηρακλής ως έφηβος προκάλεσε τον πόλεμο μεταξύ της Θήβας με το βασίλειο του Ορχομενού.
Ως ανταμοιβή για τη νίκη του εναντίον του Ορχομενού,
πήρε για γυναίκα του τη Μεγάρα, κόρη του βασιλιά της Θήβας,
με την οποία απέκτησε τρία παιδιά
κατ' άλλους περισσότερα παιδιά.
Η Ήρα όμως τον τρέλανε,
με αποτέλεσμα να σκοτώσει τη γυναίκα του και τα παιδιά του.
Όταν συνειδητοποίησε τι έκανε,
αποφάσισε να πάει στο Μαντείο των Δελφών για να πάρει χρησμό,
ώστε να μάθει με ποιον τρόπο θα μπορούσε να εξαγνισθεί.
Σύμφωνα με τον χρησμό, έπρεπε να υπηρετήσει για δώδεκα χρόνια τον Ευρυσθέα,
βασιλιά των Μυκηνών,
και να πραγματοποιήσει τους άθλους που θα του πρόσταζε εκείνος.
Οι πέντε πρώτοι Άθλοι του Ηρακλή
Άθλος  Α΄
 
Άθλος  Β΄  του Ηρακλέους
Άθλος  Γ΄  του Ηρακλέους
Άθλος  Δ΄  του Ηρακλέους
Άθλος  Ε΄  του Ηρακλέους
